Op aandrang van sy vader, Carl Erasmus, het Jochemus Erasmus in 1903 Leslie SIMMONDS genader vir 'n ontwerp van 'n nuwe woning aangesien sy oorspronklike huis gebou in 1890 nie aan sy status as boer, handelaar en entrepreneur voldoen nie. Leslie SIMMONDS het 'n Amerikaanse boek met voorbeelde van huise aan Jochemus gegee sodat hy 'n ontwerp kon kies. Die boek het ek onder oë gehad in die biblioteek van die Randse Afrikaanse Universiteit (RAU) in 1990.